
REFERAT

privind aprobarea participării Municipiului Timişoara în calitate de partener follower la proiectul ,,Smart Cities 2014” 
Municipiul Timişoara a primit o ofertă  să participe în calitate de partener follower  în proiectul ,,Smart Cities 2014” din cadrul programului Horizon 2020 – Smart City.
Scopul proiectelor finanţate prin programul mai sus menţionat este identificarea, dezvoltarea şi implementarea de soluţii replicabile, echilibrate şi integrate în domeniile energie, transport şi TIC – acţiuni derulate prin parteneriatul dintre autorităţile publice şi industrie.

Obiectivele cheie ale programului sunt:

· Creşterea semnificativă a eficienţei eneregetice globală a oraşelor;

· Exploatarea corespunzătoare a resurselor locale din punct de vedere al alimentării  cu energie corelată cu  cererea/necesarul prin: optimizarea utilizării măsurilor de eficienţă energetică la nivelul sectoarelor; utilizarea/implementarea SRE – energie din surse regenerabile; sustenabilitatea transportului urban; necesitatewa reducerii drastice a emisiilor de GES în zonele urbane în condiţii economice acceptabile asigurând, totodată, condiţii mai bune de trai pentru cetăţeni, facturi reduse la energie, transport mai rapid, locuri de muncă, etc.

· Adaptarea unor soluţii "zero emission district" dezvoltate de oraşele fanion ale proiectului la realităţile municipiului Timişoara.

Pe baza consultărilor preliminare consorţiul Smart Cities va avea următoarea componenţă minimală:

a) Oraşe: - Ulm, Baden Wurtenberg, Germania;

· Szolonk, Ungaria;

· Novi Sad, Serbia.

b) Universităţi: - Budapest University of Technology and Economics (BME);

· Colegiul Szolnok;

· Universitatea Novi Sad;

· Universitatea Politehnica Timişoara;

c) Alţi parteneri industriali.

Consorţiul va fi coordonat de către Budapest University of Technology and Economics (BME) EIT – Federated Innovation and Knowledge Center.
Bugetul alocat pentru municipiul Timişoara este de 1.000.000 euro, 100% nerambursabili.
Durata estimată a proiectului este de cel mult 4 - 5 ani.
Din 10 WorkPackage propuse de iniţiatori municipiul Timişoara trebuie să aleagă. Astfel au fost alese următoarele pachete de lucru:

● E-bicycle – staţii de încărcare, notificare smart phone stare încărcare beterie, informare proximă staţie;

● Reţea de staţii de încărcare - pentru toate tipurile (E-bicycle, E-scooter, E-car);

● Sistem de senzori pentru optimizarea iluminatului stadal.


Ţinând cont de cele mai sus menţionate propunem spre aprobare participării Municipiului în calitate de partener follower  la proiectul ,,Smart Cities 2014” din cadrul programului Horizon 2020 – Smart City.

